"Mizoram Division, North East I Region chu President sawmnate semchhuak tura tih a ni.","1451/2024-2025 Aizawl, 05.08.2024: India ram President huaihawt Independence Day 2024, ""At Home Reception"" atana sawmnate chu keini Mizoram Postal Division, North East I Region chuan a sem hna pawimawh tak kan chang hi lawmawm kan ti a, He hun pawimawh leh chhinchhiahtlak tak hi August 15, 2024 ah Rashtrapati Bhavan, New Delhi ah neih tur a ni. Mizoram Postal Division, North East I Region chuan heng sawmna te hi a pawimawhna hriain, him tak leh a huntaka semchhuah anih theihnan theihtawpin hma kan la a. Hemi atana thawktur bik thlan chhuahte chu a kalphung leh ruangam te zirtirna pek annih angin sawmna hi a dawngtu tur hnenah him takin ni 02.08.2024 khan hlan a ni. A vawikhatna atan rampuma kawng hrang hranga hlawhtjinna changte leh, khua leh tui, an thiamna zawna thawhhlawktak te hnenah sawmna hi pek an ni a, Chung zingah chuan heng Doctorte, AYUSH lam thiamna neite, loneimite, zirtirtute, kawlpheta renchemna kawnga thawhlawkte leh Sorkar Scheme PM Awas Yojna, Svanidhi Yojna, PM Vishwakarma Yojna, PM Ujjwala Yojna te atanga hamthatna dawngte an tel dawn a ni. Heng mi entawntlak tak takte hi an thawhrimna nasa tak leh inpekna ah te an chhuanawm hle a, hetiang hun pawimawh leh chhinchhiahtlak taka an tel ve hi an lo thawhrim tawhna leh an inpumpeknaah India ramin lawmthu a sawina a ni. Mizoram Postal Division, North East I chuan hengmite hnena sawmna pe theitu kan ni hi kan inchhuangin, sawmnate hi uluk tak leh zah tak chunga pek a, a dawngtu leh sawmna pe tu lungawia siam hi kan thil tum a ni. Chumi hlenchhuak tur chuan, Mizoram Postal Division, North East I Region chuan sawmnate chu a thlenna tur dik leh a hun taka pe tura chanvo pawimawh tak kan neih kan han tihlawhtling thei hian hmasawnna zawnga kan inpumpekna leh ram tana chhawrnahawm kan nihzia a ti nghetin, kan laka beiseina leh rinna nghat tute kan chawimawi letna a ni.",Dated: 5 th Aug 24 4:54 PM,https://dipr.mizoram.gov.in/post/mizoram-division-north-east-i-region-chu-president-sawmnate-semchhuak-tura-tih-a-ni